
LIETUVOS RESPUBLIKOS SVEIKATOS APSAUGOS MINISTRAS 
VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS
DĖL LIETUVOS RESPUBLIKOS SVEIKATOS APSAUGOS MINISTRO, 
VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2021 M. KOVO 12 D. SPRENDIMO NR. V-513 „DĖL PAVEDIMO ORGANIZUOTI, KOORDINUOTI IR VYKDYTI SAVANORIŠKĄ PROFILAKTINĮ TYRIMĄ UGDYMO ĮSTAIGOSE“ PAKEITIMO

2021 m. gegužės 22 d. Nr. V-1187
Vilnius

.	P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. kovo 12 d. sprendimą Nr. V-513 „Dėl pavedimo organizuoti, koordinuoti ir vykdyti savanorišką profilaktinį tyrimą ugdymo įstaigose“
.	Pakeičiu 1 punkto pirmąją pastraipą ir ją išdėstau taip:
„. Įpareigoti Lietuvos Respublikos Vyriausybės 2020 lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 21 punkte nenurodytų savivaldybių administracijų direktorius pasirinktose savivaldybės teritorijoje veikiančiose ugdymo įstaigose, vykdančiose pradinio ugdymo programą, jų sutikimu, jei jų savininkė yra ne savivaldybė, ir visų savivaldybių (toliau bendrai – savivaldybės) administracijų direktorius pasirinktose savivaldybės teritorijoje veikiančiose ugdymo įstaigose, vykdančiose pagrindinio, vidurinio ugdymo programas ar profesinį mokymą, jų sutikimu, jei jų savininkė yra ne savivaldybė (toliau bendrai – mokykla), organizuoti, koordinuoti ir vykdyti savanorišką profilaktinį tyrimą COVID-19 ligai (koronaviruso infekcijai) diagnozuoti – pagal pradinio, pagrindinio, vidurinio ugdymo programą ar profesinio mokymo įstaigoje ugdomų mokinių (toliau – mokiniai) ir mokyklose kontaktiniu būdu dirbančių darbuotojų (toliau – mokyklos darbuotojai) (toliau – profilaktinis tyrimas), vienu iš šių būdų savivaldybės administracijos direktoriaus sprendimu:“.
.	Pakeičiu 8.2 papunktį ir jį išdėstau taip:
„. pažymėti arba paskirti atsakingą asmenį, kuris žymėtų Mokinių registre pagal pradinio, pagrindinio ir (ar) vidurinio ugdymo programą ugdomus mokinius, dėl kurių gautas sutikimas dalyvauti profilaktiniame tyrime, nurodant kontaktinį mokinio atstovo pagal įstatymą arba 16 metų ir vyresnio mokinio telefono numerį, o atšaukus sutikimą, žymėjimą nuimti;“.
.	 N u s t a t a u, kad šis sprendimas įsigalioja 2021 m. gegužės 24 d.

